नेपालगन्ज कप फाइनलमा दंगाली
कोहलपुरस्थित प्रस्तावित अन्तर्राष्ट्रिय क्रिकेट मैदानमा जारी आशीर्वाद पेन्ट्स नेपालगन्ज कप क्रिकेटमा दंगाली गोर्खाज् फाइनल पुगेको छ ।
नेपालगन्ज — कोहलपुरस्थित प्रस्तावित अन्तर्राष्ट्रिय क्रिकेट मैदानमा जारी आशीर्वाद पेन्ट्स नेपालगन्ज कप क्रिकेटमा दंगाली गोर्खाज् फाइनल पुगेको छ ।सोमबार दंगालीले पाल्पा योद्धाजविरुद्ध ७ विकेटको जित दर्ता गरेको थियो । प्रतियोगितामा एउटै खेल जित्न नसकेको पाल्पाले टस जितेर ब्याटिङ रोजेको थियो । निर्धारित २० ओभरमा ७ विकेट गुमाउँदै १ सय १३ रन बनायो ।दंगालीले १ सय १४ रनको लक्ष्य १४.४ ओभरमा ३ विकेट गुमाउँदै पूरा गरेको थियो । लिगको अन्तिम खेलको हारसँगै पाल्पा प्रतियोगिताबाट बाहिरिएको छ । अर्धशतक बनाएका दंगालीका सद्दाव अन्सारी म्यान अफ द म्याच घोषित भए ।